години, множеството статии в медиите, дейностите за популяризиране и реклама без съмнение показват присъщата кипърска идентичност на това сирене от векове насам. Освен това, реномирани енциклопедии и речници от различни държави и на различни езици потвърждават тази трайна и изключителна взаимовръзка между това сирене и територията на Кипър.
 (58)
 Между другото, редица етикети на сиренето „Halloumi“/„Hellim“, произвеждано извън Кипър, пряко или косвено препращат към Кипър, като внушават, че то следва традиционната кипърска рецепта или традиция, или е вдъхновено от тази рецепта или традиция, или чрез изображения или текстови представяния внушават връзка с кипърската култура. Подобна връзка с Кипър, макар и по отношение на сирене, което не е кипърско, се внушава и търси умишлено като част от търговска стратегия, която извлича полза от репутацията на оригиналния продукт и по този начин създава реален риск от объркване сред потребителите.
 (59)
 Твърдението на СХВП относно предполагаемия родов характер на наименованието „Halloumi“, присъстващо в различни решения на апелативния съвет, и по-специално в решението от 20 септември 2010 г., впоследствие отменено от Общия съд (7), е само obiter dictum. Това твърдение контрастира с решението на Общия съд по дело T-535/10, в което се очертава кипърската идентичност на сиренето, наречено „Halloumi“ или „Hellim“, и не се разглежда родовият характер на наименованието по смисъла на член 41 от Регламент (ЕС) No 1151/2012. Освен това, това изявление е направено преди подаването на заявлението за регистриране на наименованието „Χαλλούμι“ (Halloumi)/„Hellim“ като ЗНП.
 (60)
 С писмо от 9 юли 2014 г. Кипър съобщи на Комисията, че с Решение No 326/2014 на Министерството на земеделието, развитието на селските райони и околната среда на Република Кипър от 9 юли 2014 г. на операторите, установени в географския район и отговарящи на условията по член 15, параграф 4 от Регламент (ЕС) No 1151/2012, е предоставен преходен период от 10 години, считано от датата на подаване на заявлението пред Комисията.
 (61)
 За да се даде достатъчно време на органа, отговарящ за контролните задачи, да въведе и приложи своя план за контрол, който да позволи на всички оператори в географския район, които желаят да се придържат към правилата на схемата, да бъдат обхванати от приложимата система за проверка, особено като се вземат предвид и допълнителните ограничения, наложени от пандемията от COVID-19, прилагането на настоящия регламент следва да бъде отложено за 1 октомври 2021 г.
 (62)
 Наименованието „Χαλλούμι“ (Halloumi)/„Hellim“ следователно може да се впише в Регистъра на защитените наименования за произход и защитените географски указания,
 (63)
 Мерките, предвидени в настоящия регламент, са в съответствие със становището на Комитета по политиката за качество на селскостопанските продукти,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Χαλλούμι“ (Halloumi)/„Hellim“ (ЗНП).
 Наименованието по първа алинея се използва за идентифициране на продукт от клас 1.3. „Сирена“ от приложение XI към Регламент за изпълнение (ЕС) No 668/2014 на Комисията (8).
 Член 2
 Защитата на наименованието „Χαλλούμι“ (Halloumi)/„Hellim“ (ЗНП) е предмет на преходен период от 10 години, предоставен от Кипър с Решение No 326/2014 на Министерството на земеделието, развитието на селските райони и околната среда на Република Кипър от 9 юли 2014 г. на операторите,